Pécs-Baranyai Kereskedelmi és Iparkamara

Nem tudja, hogyan képviselje magát a munkaerőpiacon?
2019-02-19 09:00 - 14:00 (Europe/Helsinki) | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
Állást keres? Munkahelyet változtatna? Az álláskeresési ismeretek és technikák elsajátításával Ön is felkészülhet a munkaerőpiacra való visszatérésre, fejlesztheti készségeit és tudatosan kommunikálhatja erősségeit.

Életpálya (karrier) tervezés, állláskeresési csatornák, önéletrajz, motivációs levél, állásinterjú, önismeret, önbizalom és önérvényesítés, asszertív kommunikáció… minderről szó lesz a két alkalmas, ingyenesen elvégezhető tréningen!
A képzés célja: a munkaerőpiacra visszatérni kívánó nők felkészítése az újbóli munkába állásra, munkaerőpiaci kompetenciák feljlesztése.
A képzés időpontjai:
2019.02.19.
2019.02.26.
Képzés elemei:

Életpálya-, karriertervezési és álláskeresési ismeretek és technikák.
Aktuális élethelyzet elemzése.
Kommunikációs, önérvényesítő és változáskezelési készségek fejlesztése.
Munkavállalói és személyes erősségek beazonosítása, önismeret és önbizalom erősítése.
Személyes portfólió (önéletrajz, motivációs levél, online jelenlét) kialakítása, állásinterjú.
Rövid-, közép- és hosszútávú tervezés, személyre szabott cselekvési terv elkészítése.

REGISZTRÁCIÓ

AutóMánia - járműtechnikai szakmaismereti verseny
2019-02-18 08:00 - 2019-04-11 14:00 | Pécsi Kereskedelmi Központ, Majorossy Imre utca 36., Pécs, Magyarország
A 3 fordulós pályaválasztási verseny lehetőséget ad az autóipari, járműtechnikai szakmákkal való ismerkedésre. Azoknak a tanulóknak ajánljuk, akik még bizonytalanok a pályaválasztásban és azoknak, akik érdeklődnek az autóipar és a járműtechnika iránt. (Nem szükséges hozzá szakmai ismeret!)ELSŐ FORDULÓ 2019. február 18. és március 6. között
A verseny első fordulójában egy szakmaismereti kérdőív online kitöltése a feladat. Ez egyben a versenyre jelentkezés is. A kérdőív, valamint az adatlap a www.palyavalasztasbaranya.hu weboldalon érhető el 2019. február 18-tól. Az 1. forduló és a jelentkezés 2019. március 6-án 12.00-kor zárul. Eredményhirdetés 2019. március 6-án 16.00-ig.
MÁSODIK FORDULÓ – 2019. március 11. és március 26. között
A kérdőívet helyesen megoldó csapatok a második fordulóban március 11. és március 26. között előre egyeztetett időpontokban és helyszíneken üzemlátogatásokon vesznek részt. Minden helyszínen bepillanthatnak az gépjárműiparhoz kapcsolódó üzemek, vállalkozások napi tevékenységébe, megismerkedhetnek a szakmákkal, az alapanyagokkal, a munkafolyamatokkal, megtekinthetik a javítóműhelyeket, esetlegesen az autószalonokat.
Az üzemlátogatásról egy megadott szempontsor alapján prezentációt kell készíteni. A prezentáció leadási határideje április 2. A zsűri döntését 2019. április 4.-én tesszük közzé. Idén 1-3 perces kisfilmet is lehet készíteni plusz pontokért! A film készítési szempontokat, javaslatokat, tippeket és a prezentációhoz szükséges szempontsorokat az üzemlátogatás előtt megkapja a csapat.
DÖNTŐ – 2019. április 11.
Az elbírálás során legjobbnak bizonyuló 10 csapat tagjai vehetnek részt a 2019. április 11-én Pécsett a Pécs-Baranyai Kereskedelmi és Iparkamarában tartandó döntőn, ahol a játékos, ügyességi feladatok megoldásához a céglátogatások során elsajátított ismeretek mellett a logikát, a kézügyességet és a csapatmunkát is be kell vetni. A döntőn a II. fordulón beadott prezentációt 5 percben elő is kell adnia a csapatnak.
A döntőbe jutott csapatok és segítő tanáraik a versenyt támogató cégektől értékes ajándékokat kapnak! Emellett a 10 csapat 2019. május 3-án a győri AUDI gyár megtekintésével egybekötött jutalom kiránduláson vehet részt!

Az Ön alkalmazottjai milyen stresszcsökkentő technikákat alkalmaznak?
2019-02-16 09:00 - 13:00 | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
Vezető vagy beosztott, munka vagy magánélet, minden esetben adódhatnak olyan helyzetek, melyekben a stressz negatív hatásai utolérik az embereket. Mik lehetnek a stressz, a szorongás okai, tünetei? Milyen hatással vannak ezek az egészségünkre? Milyen megelőzési és megoldási lehetőségek állnak a rendelkezésünkre?

A jelentkezők a stresszkezelési módok és technikák tanfolyamon elsajátíthatják, hogyan ismerjék fel és kezeljék a stresszt, hogy ne menjenek emiatt tönkre az emberi és munkahelyi kapcsolataink.

Az ingyenes képzés elsődleges célja, hogy a résztvevő képes legyen az őt ért stresszhelyzeteket megfelelően kezelni, az emberi kapcsolatokban a stressz csapdákat kerülni illetve oldani. Stressz-kezelési módszerek megismerése, és gyakorlása, a konfliktus-kezelés és az asszertív kommunikáció alkalmazásának elsajátítása helyzetgyakorlatok során.

A háromalkalmas képzés időpontjai:
2019.02.16.
2019.02.23.
2019.03.02.
A képzés során elsajátítandó tananyag:
A stressz meghatározása és folyamata
A stressz kezelésének lehetőségei
Konfliktus-kezelés és asszertív kommunikáció

REGISZTRÁCIÓ

Képzési idő: 30 óra (10 óra elmélet, 20 óra gyakorlat)
Képzés helyszíne: 7621 Pécs, Váradi Antal utca 7/2. (VOKE Vasutas Művelődési Ház)

A képzés követelményeit teljesítők sorszámozott tanúsítványt kapnak! A képzés időtartama alatt gyermekfelügyeletet tudunk biztosítani, melyet a jelentkezéskor szükséges igényelni.
A képzés az EFOP-1.2.9-17-2017-00082 azonosítószámú „Munka ÉS Család – A nők munkaerő-piaci helyzetének javítása és Nő-Köz-Pont létrehozása Pécsett” elnevezésű projekt keretében valósul meg.

Állásbörze Szentlőrincen!
2019-02-16 08:30 - 12:00 | Szentlőrinci Általános Iskola, Ifjúság útja 5., Szentlőrinc, Baranya, 7940, Magyarország
Az állásbörze célja, hogy a térség lakosságának, valamint az őket alkalmazni kívánó cégeknek lehetőséget teremtsünk a találkozásra, kapcsolatfelvételre.

A Szentlőrinci Általános Iskola sportcsarnoka ad helyet a Pécs-Baranyai Kereskedelmi és Iparkamra és a Szentlőrinci Önkormányzat szervezésében ( a NŐNAP 365 – Nő-Köz-Pont működtetése Nyugat-Baranyában, Szigetvár központtal című (EFOP-1.2.9-17-2017-00102) projekt keretein belül) megrendezendő állásbörzének.
A rendezvényen megjelennek a munkaerőhiánnyal küzdő munkáltatók, akikkel lehetőség nyílik a személyes kapcsolatfelvételre, a cégvezetővel vagy a HR munkatárssal és helyben átadni az önéletrajzokat.
A pályakezdők és az aktív álláskeresők mellett azok is segítséget kaphatnak, akik például váltani szeretnének, új munkalehetőséget keresnek, valamint lehetőséget kapnak a közmunkából kiszakadni vágyók is.
A kamara pályaorientációs csapata a jövő generációjának segít eligazodni a szakmák világában, míg a gyesről visszatérő anyukák számára a Szigetvár CSAKpont munkatársai nyújtanak tanácsadást.
A belépés díjtalan.

Nemzetközi Kontaktnapok Ungváron
2019-02-14 - 2019-02-15
2019. február 14-15. Ungváron Nemzetközi Kontaktnapok kerülnek megrendezésre. Érintett témák:

Élelmiszeripari termékek, technológiák, gépek;
Mezőgazdasági termékek, gépek és alkatrészek;
Magok, növényvédő szerek, műtrágyák;
Mezőgazdasági termékek feldolgozása, technológiák;
Csomagolási tehnológiák, eszközök és anyagok.

RÉSZVÉTELI FELTÉTELEK:
Azok a cégek, amelyek részt szeretnének venni Ungváron a Nemzetközi Kontaktnapokon a következő fax számra (38O-312) 66-94-74 cégismertetőt és az elhelyezendő reklám szöveget kérjük kiküldeni.
Egy cm² reklám szöveg ára – 0,50 Euro (grivnyában), minimális terjedelme – 5O cm².
A találkozó idejére a cég termékeinek reklámozása céljából kiállítási stand bérlésére van lehetőség. Egy stand (2 m²) bérlésének ára – 50 Euro (grivnyában).
RÉSZVÉTELI DÍJ:
– 120 Euro/fő grivnyában az UNB aktuális árfolyama szerint, amely összeg a következő szolgáltatásokat tartalmazza: szállás (egy éjszaka egy ágyas szobákban), étkeztetés, fordítói szolgáltatás, katalógus, szervezési költségek.
– 70 Euro/fő (november 15-i program) grivnyában az UNB aktuális árfolyama szerint, amely összeg a következő szolgáltatásokat tartalmazza: fordítói szolgáltatás, katalógus, ebéd, szervezési költségek.

A találkozó részletes programja:

február 14
15.00-tól
A résztvevők érkezése, elhelyezkedés

19.00
Vacsora

február 15
8.00
Reggeli

9.00-10.00
Regisztráció

10.00-10.15
Ünnepi megnyitó

10.15-14.30
Üzleti megbeszélések

14.30
Ebéd, a résztvevők elutazása

Kontakt telefonok: ( 38O 312) 66-94-62, fax: 66-94-74
E-mail: exib@tpp.uzhgorod.ua

Digitális KKV Nap
2019-02-13 10:00 - 14:00 | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara és a Modern Vállalkozások Programja Digitális KKV Napot szervez február 13-án a Pécsi Kereskedelmi Központban.
Hogyan keressünk több pénzt vállalkozásunknak offline és online megoldásokkal?
Tegye meg az első lépéseket a digitális világ felé!

Mennyire tud lépést tartani a hazai kkv szektor a digitális fejlődéssel?
Honnan kaphat egy vállalkozás az elképzelések megvalósításához forrást?
Melyek azok a hazai és globális trendek, amelyek használatával piaci előnyt tud szerezni egy vállalkozás?
Mikor térül meg egy informatikai fejlesztés?

Miért érdemes eljönni az eseményre?
Célunk, hogy eseményünkön a hazai vállalkozások első kézből kaphassanak tájékoztatást a digitális vállalkozásfejlesztés külső finanszírozásának lehetőségeiről és a legújabb informatikai trendekről. Egyúttal lehetőséget nyújtunk egy közös beszélgetésre, találkozásra a szállítókkal, a tanácsadókkal, a pályázatkészítőkkel és hitelt nyújtó intézmények képviselőivel.
A rendezvény célja, hogy bemutassa, a digitális megoldások segítik vállalkozását, kapcsolatokat építhet a közösségi médiákban, online értékesíthet, új ügyfeleket érhet el vagy a meglévő ügyfeleknek adhat új szolgáltatásokat, ajánlatokat.
Vegyen részt Ön is a Modern Vállalkozások Programja DIGITÁLIS KKV NAPJÁN!
A rendezvény helyszíne: Pécsi Kereskedelmi Központ (7625 Pécs, Majorossy I. u. 36.)
Időpontja: 2019. február 13.
Regisztráció: 9 órától
Első előadás kezdete: 10 órától
A rendezvényen a részvétel díjmentes, azonban regisztrációhoz kötött. Kérjük, minél hamarabb regisztráljon, mivel a helyszín befogadóképességének elérésekor a regisztráció lezárul!
Részletes program és jelentkezés a www.vallalkozzdigitalisan.hu oldalon.
Meghívó
PROGRAM

09:00-10:00
Regisztráció

10:00-10:10
Köszöntőbeszéd
dr. Síkfői Tamás, PBKIK elnök

10:10-10:30
Fókuszban a térségi vállalkozások – Modern Vállalkozások Programja
Takács Károly, IKT tanácsadó

10:30-10:50
Legyen megtalálható vállalkozásom az interneten! – az online jelenlét fontossága.
Lőrincz Balázs, COO, Vállalkozás Vezérlő Kft.

10:50-11:30
Hogyan építsünk ismertséget lokálisan, 5 lépésben?
Erős Gábor, online marketing stratéga, RG Stúdió

11:10-11:30
Bírság vagy hírnév – mit kell tennem azért, hogy weboldalam megfeleljen az adatvédelmi előírásoknak? Hírlevél vagy e-dm? Hogy néz ki egy szabályos hírlevélfeliratkoztatás?
dr. Teker Orsolya, adatvédelmi és adatbiztonsági szakjogász

11:30-11:50
Mi történik „felhőszakadás” esetén? Tartalék internet-megoldás vészhelyzet esetére.
Tóth Éva, kis- és középvállalkozások internetes megoldások szakértője
RG NetWorks Kft (Vannet)

11:50-12:10
Kiállító szállítók rövid bemutatkozása

12:10-12:20
Kávészünet

12:20-12:40
Pénzben mérhető előnyök – mit tegyünk azért, hogy weboldala a Google első oldalán jelenjen meg? Mit jelent a keresőoptimalizálás?
Gyimesi András, ügyvezető igazgató, H-Well Kft.

12:40-13:00
Amikor számít a pénz – mi kell egy sikeres pályázathoz? Gyakorlati tudnivalók nyertes pályázó szemszögéből. – Beszélgetés egy nyertes pályázóval.
Toller Helga, vállalatvezetési tanácsadó, Vanessia Kft.

13:00-13:10
Nyereménysorsolás – a résztvevők között egy térítésmentes 12+6 hónapos iMarketing használat kisorsolása

13:10-14:00
Szendvicsebéd –
Lehetőség személyes konzultációra az IKT tanácsadóval*

Kiállítók
IKT szakterület, termékpaletta

RG Net Kft.
Egyedi hardver-, szoftverfejlesztés – üzemi információs terminál

Crosssec Solution Kft.
B2B szoftvermegoldásokra specializálódott vállalkozás

Vannet internet szolgáltató
(RG-NetWorks Kft)
Telekommunikáció – műholdas és mikrohullámú internet

Vanessia Kft
Vállalkozásfejlesztési és pályázati tanácsadó

iMarketing –
Vállalkozás Vezérlő Kft.
Saját fejlesztésű bérelhető konstrukciójú marketing szoftverek és vállalat irányítási szoftverek bérbeadása.

* Takács Károly IKT tanácsadó, +36 30 988 2220, takacs.karoly@ginop-mkik.hu

Brexit: felkészülés az összes lehetséges kimenetelre
2019-02-13 08:30 - 13:00 | Sofitel Budapest Chain Bridge, Apáczai Csere János u. 19, Budapest, 1051, Magyarország
Az Egyesült Királyság Parlamentjének 2019.01.21-i szavazása alapján újra megnőtt annak az esélye, hogy az Egyesült Királyság egyezség nélkül hagyja el az Európai Uniót. A Brexit – a tárgyalások végkimenetelétől függetlenül – jelentős hatással lesz Magyarország gazdaságára, így az itthoni vállalatok működésére is, ezért kiemelten fontos a változásokra előzetesen felkészülni.

A Deloitte Magyarország konferenciát szervez, mely során az aktuális helyzet megvizsgálása mellett a speciális adózási és jogi kérdések is áttekintésre kerülnek.
A rendezvényen dr. Schmitt Pál Péter, a Miniszterelnökség európai uniós ügyek koordinációjáért felelős helyettes államtitkára belföldi, Tom Whitehead, a budapesti brit nagykövetség szakpolitikai csoportjának vezetője pedig brit szemszögből adnak áttekintést a jelenlegi helyzetről.
A konferencia végén lehetősége lesz személyesen egyeztetni a Deloitte szakértőivel az egyedi, cégspecifikus kérdésekről is.

A konferencia részletes programja:

9.00 – 9.10
Köszöntő

9.10 – 9.30
Brexit tárgyalások jelenlegi állapota és általános áttekintés
Tom Whitehead, a budapesti brit nagykövetség szakpolitikai csoportjának vezetője

9.30 – 9.50
A Brexit belföldi szempontból
dr. Schmitt Pál Péter, európai uniós ügyek koordinációjáért felelős helyettes államtitkára, Miniszterelnökség

9.50 – 10.20
A Brexit hatása a közvetett adókra
dr. Tancsa Zoltán, a Deloitte Magyarország partnere

10.20 – 10.50
Vám és jövedéki adó kérdések a Brexit kapcsán
Daan De Vlieger, a Deloitte Belgium igazgatója
dr. Gábor Zoltán, a Deloitte Magyarország szenior menedzsere

10.50 – 11.10
Szünet

11.10 – 11.30
Társadalombiztosítási és személyi jövedelemadó kérdések a Brexitet követően
dr. Baranyi Gábor, a Deloitte Magyarország igazgatója

11.30 – 12.00
Jogi áttekintés – szerződések, adatkezelés
dr. Majoros Gábor T., a Deloitte Legal ügyvédje

12.00 – 13.00
Személyes konzultáció és Q&A a Deloitte szakértőivel

Regisztráció a rendezvényre.

Nyitott egyetem
2019-02-12 18:00 - 20:00 | PTE KPVK aula, Szántó Kovács János u. 1/B, Pécs, Baranya, 7633, Magyarország
Ismételten várja vendégeit a Pécsi Tudományegyetem Universitas Televíziója vendégeit Nyitott Egyetem előadására. Az előző félévhez hasonlóan, most ismét két előadás várja az érdeklődőket.
Időpont: 2019. február 12.
Helyszín: PTE Szántó Kovács János u 1/B. aula

Czibor Andrea: Munkahelyünk: börtön, őrültek háza vagy alkotó közösség?

Az előadásban arra a kérdésre keresik a választ, hogy vajon melyek az a tényezők, amelyek befolyásolják, hogyan érzik magukat a dolgozók a munkahelyükön. Milyen szerepe van a munkavállalók jóllétében a munkahelyi vezetők viselkedésének, a munkatársakkal való kapcsolatnak, a fizikai munkakörnyezetnek, vagy akár a munkafeladatok jellemzőinek? Mit tehet egy cég annak érdekében, hogy dolgozói elégedettek, motiváltak, kiegyensúlyozottak legyenek, és mi a következménye annak, ha e tényezőknek a szervezet nem szentel (kellő) figyelmet?

Csókási Krisztina: A munka, mint a jóLlét forrása

Életünk jelentős részét a munkahelyünkön töltjük, amely – már csak ebből kifolyólag is – jelentős hatással lehet a testi és lelki egészségi állapotunkra. Munkahelyi feladataink teljesítése messze nem csak az egzisztenciális biztonság megteremtésében van segítségünkre, de hozzájárul fontos és támogató kapcsolatok kialakításához, értelmes életcélok megfogalmazásához és annak meghatározásához, hogy kik is vagyunk. Tagadhatatlan persze, hogy a munkahelyen sok stressz is érhet bennünket, amely akár komolyan károsíthatja az egészségünket, ám ezen negatív hatások kiküszöbölése érdekében mi magunk is tehetünk hatékony lépéseket. Összességében tehát rajtunk is múlik, hogy a munkahelyünk a jólétünk vagy a jóllétünk forrásává válik-e.

Gamifikáció – a játékos tanulás szerepe a vállalatfejlesztésben
2019-02-12 15:00 - 17:00 | Pécsi Kereskedelmi Központ, Majorossy Imre utca 36., Pécs, Magyarország
Játszani jó, ezt mindenki tudja. De hogyan tudjuk a játékot a munkánk során a javunkra fordítani?

A gamifikáció kifejezéssel egyre gyakrabban találkozhatunk az oktatás, szervezetfejlesztés, vagy épp a marketing, értékesítés területén. Egy olyan eszközről van szó, amivel az információkat játékos formában tudjuk közölni, elősegítve annak feldolgozását, és az átélt élményeken keresztül azok tartósabb tárolását.
A Humán Klub februári nyitott ülésének meghívott előadója Vendler Balázs, a Games for Business alapítója lesz, aki csapatával 12 éve foglalkozik a játékok üzleti folyamatokban való alkalmazásával, és a játékosítással. Missziójuk, hogy szerethetővé tegyék a tanulást vállalati környezetben is.
Gyere el, hallgasd meg és inspirálódj, hogy nálatok milyen eredményeken javíthatna a gamifikáció!
Az előadás kb. 60 perc, utána kötetlen beszélgetésre lesz lehetőség az előadóval.
A részvétel ingyenes, de regisztrációhoz kötött.
A regisztráció lezárult.
A rendezvény adatkezelési tájékoztatója.

Up Your Game - kreatív iparágak találkozója
2019-02-07 - 2019-02-08 | Bradford, Bradford, Egyesült Királyság
A rendezvényen új üzleti és együttműködési lehetőségeket fedezhet fel a vezető angol és más európai animációs, AR, VR és VFX cégekkel. A tudásmegosztás és a yorkshire-i gaming ipar megismerésének lehetőségével üzletember találkozók kerülnek megrendezésre, ahol kapcsolatba kerülhet jövőbeli partnereivel is.

További információ az esemény hivatalos oldalán ITT olvasható.

Ismerje meg a Kamarát - Ismerjük meg egymást!
2019-02-06 15:00 - 17:00 | Pécsi Kereskedelmi Központ, Majorossy Imre utca 36., Pécs, Magyarország
Vállalkozását érintő kérdése van? Fejleszteni szeretne? Külföldi partnerkeresésben gondolkodik? Folytatódik a Pécs-Baranyai Kereskedelmi és Iparkamara tájékoztató rendezvénysorozata, ahol a regisztrált vállalkozók és azok is, akik vállalkozásuk indítása előtt állnak megismerkedhetnek a Kamaránál igénybe vehető szolgáltatásokkal, feltehetik kérdéseiket, hogy együtt megoldásokat találjunk és megtaláljuk azokat a területeket, ahol kölcsönösen egymás segítségére lehetünk.

A Pécs-Baranyai Kereskedelmi és Iparkamara fontosnak tartja a legfrissebb információkról és a minden vállalkozás számára elérhető lehetőségekről tájékoztatni Önöket, kérdéseiket a honlapon keresztül is feltehetik számunkra, reméljük személyesen is köszönthetjük Önöket a Kamarában!
Rendezvény: Ismerje meg a Kamarát – Ismerjük meg egymást!
Időpont: 2019. február 06. (szerda) 15:00-16:30
Helyszín: Pécs-Baranyai Kereskedelmi és Iparkamara – Kis-Zsolnay terem
(7625 Pécs, Majorossy I. u. 36.)

A rendezvényen való részvétel díjmentes, de előzetes online regisztrációhoz kötött, melyet a jelentkezés sorrendjében tudunk fogadni maximum 50 főig. REGISZTRÁLJON ITT
Túljelentkezés esetén későbbi időpontot fogunk megadni egy következő rendezvényre válasz e-mailben.
Kérjük, ha már regisztrált, de mégsem tudna részt venni a programon, jelezze felénk 2018. szeptember 10-ig a pazaurek@pbkik.hu címen, mert a túljelentkezés miatt a várólistáról tudnánk még másoknak biztosítani a részvételt.
Ha nem tud eljönni rendezvényeinkre, de nem szeretne lemaradni vállalkozását érintő tudnivalókról, iratkozzon fel hírlevelünkre.

Adatvédelmi tájékoztató

CONTACT – Üzleti lehetőségek gépipari gyártóknak és beszállítóknak
2019-02-06 10:00 - 17:00 | Congress Center Leipzig, Seehausener Allee 1, Lipcse, Baranya, 04356, Németország
Az Enterprise Europe Network és a Lipcsei Kereskedelmi és Iparkamara társszervezésében nemzetközi üzletember találkozóra kerül sor a ’Z’ és ’INTEC’ nemzetközi vásárok keretében, melyek célközönsége elsősorban gépipari gyártók és beszállítók.

A kétévente megrendezésre kerülő nemzetközi vásárral egybekötött beszállítói fórum remek lehetőség minden a gépiparban tevékenykedő, alkatrészek, gépek, szerszámok gyártásával, automatizációval foglalkozó cég számára.
A tavalyi évben közel 25 000 látogató vett részt a vásáron, 35 országból, akik több, mint 1000 kiállítót tekinthettek meg a vásáron és vehettek részt a különböző programokon.
2019. februárjában a kiállítás és vásár mellett ismét sokszínű programokkal várják a szakma szereplőit, konferenciák, technológiai bemutatók, tematikus szimpóziumok és nemzetközi üzletember találkozók keretében.

Az üzletember találkozón a részvétel ingyenes, de előzetes regisztrációhoz kötött.
A kiutazás és szállás önköltséges, és önállóan szervezendő.
Jelentkezési határidő: 2019. január 31.

További információért keresse az Enterprise Europe Network pécsi irodáját:
e-mail: eenpecs@pbkik.hu

Időpont: 2019. február 6. 10.00-17.00
Helyszín: Congress Center Leipzig (Seehausener Allee 1 | 04356 Lipcse, Németország)

honlap:
https://contact2019.b2match.io/home

ADÓFÓRUM
2019-02-06 08:30 - 11:30 | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara Oktatási Központjában a 2019. évi Munkajog a gyakorlatban és Munkaügyi Ellenőrzési jogszabályváltozásokról 2019. 02. 06-án ADÓFÓRUM kerül megrendezésre Dr. Ferge Zsigmond – ügyvéd, munkajogász előadásában.

Időpont: 2019. február 06. (szerda)
Helyszín: Pécsi Kereskedelmi Központ Zsolnay terem (Parkolás csak a környékbeli utcákban lehetséges)
Program: (A sorrend változtatásának jogát fenntartjuk.)

08:30 – 09:00 Regisztráció
09:00 – 10:00 Munkajog a gyakorlatban
Előadó: Dr. Ferge Zsigmond – ügyvéd, munkajogász
10:15 – 11:30 Munkaügyi ellenőrzéssel kapcsolatos jogszabályváltozások
Előadó: Dr. Ferge Zsigmond – ügyvéd, munkajogász

Részvételi díj:

önkéntes kamarai tagoknak és adóklub tagoknak: ingyenes
regisztrált vállalkozásoknak: 2.000,- Ft/fő

A jelentkezést csak a visszaküldött jelentkezési lap alapján tudjuk elfogadni! Jelentkezési határidő: február 04. (hétfő)

További információ: Kiss Karolin, 72/507-102, kkiss@pbkik.hu

Meghívó adófórum 20190206
Jelentkezési lap adófórum 20190206
Adatkezelési tájékoztató

24. Nemzetközi Vízügyi és Csatornázási Kiállítás
2019-02-05 - 2019-02-07 | Feria de Zaragoza, Autovía A-2, km.311, Zaragoza, Spanyolország
Lépjen kapcsolatba potenciális új partnerekkel a Smagua 2019. üzletember találkozón! A Smagua Nemzetközi Vízügyi és Csatornázási Kiállításon résztvevő vállalatoknak kiváló lehetőségük van arra, hogy a Confederación de Empresarios de Aragón / Enterprise Europe Network által szervezett közvetítői rendezvényen találkozhassanak vízügyi szakemberekkel a világ minden tájáról.

A megtartott a B2B találkozókon, minden tárgyalásra 30 perce van a feleknek.

2019. februárjában a Smagua Nemzetközi Vízügyi és Csatornázási Kiállítás 45 éves fennállását ünnepli. A rendezvény lényeges találkozóhelyévé vált az ágazat számára az innovatív pozíciójának, a műszaki konferenciák minőségének és a termékek, berendezésekről és technológiai megoldásokról szóló számos előadásának köszönhetően.

További információ a Smagua Nemzetközi Vízügyi és Csatornázási Kiállítás hivatalos honlapján.

Regisztráció

EU Industry Days 2019
2019-02-05 - 2019-02-06 | Európai Bizottság, Brüsszel, Belgium
Az Európai Bizottság harmadik alkalommal szervezi meg az „EU Industry Days” konferenciát 2019. február 5-6. Brüsszelben.

Az előző eseményhez hasonlóan a 2019-es EU Industry Days is egy színvonalas konferencia lesz, amely kulcsfontosságú politikai előadókat és különböző ipari szféra szakértőit szólaltatja meg, továbbá szekcióüléseket tartanak az iparban jelentős szereppel bíró stakeholderek.
A rendezvény ideje alatt egy kiállítást is bemutatásra kerül, melynek témája, hogy az EU hogyan támogatja az ipari modernizációt különböző programok és kezdeményezések révén.
A 2019-re kiválasztott területek az ipar és a fenntarthatóság, az ipar és a globalizáció, valamint az innováció és a digitalizálás.
További információ: EU-INDUSTRY-DAY@ec.europa.eu

Villany-ász szakmaismereti verseny
2019-02-04 - 2019-03-29 | Pécsi Kereskedelmi Központ, Majorossy Imre utca 36., Pécs, Magyarország
Idén harmadszorra kerül megrendezésre a Villany-ász szakmaismereti versenyt a 6., 7. és 8. osztályos tanulók között. A verseny célja az elektronikai/elektrotechnikai szakterület és a szakterülethez tartozó hiányszakmák megismertetése.A háromfordulós Villany-ász verseny lehetőséget ad az elektronikai/elektrotechnikai szakmák megismerésére. Azon 6., 7. és 8. osztályos diákoknak ajánljuk a versenyt, akik érdeklődnek a fent említett szakképesítések iránt, és várjuk azon tanulóknak is a jelentkezését, akik még bizonytalanok a pályaválasztásban. A versenyhez nem szükséges szakmai ismeret. A versenyre háromfős csapatok jelentkezését várjuk. Egy általános iskolából maximum két csapat jelentkezését tudjuk elfogadni.
ELSŐ FORDULÓ 2019. február 4. és február 14. között
A verseny első fordulójában egy szakmaismereti kérdőív online kitöltése a feladat. Ez egyben a versenyre jelentkezés is. A kérdőív, valamint az adatlap a www.palyavalasztasbaranya.hu weboldalon érhető el 2019. február 4-től a pályaválasztási vetélkedők menüpont alatt. Az 1. forduló és a jelentkezés 2019. február 14-én 23.59-kor zárul, csak az eddig beérkező űrlapokat tudjuk elfogadni.
Eredményhirdetés 2019. február 15-én.
Azok a csapatok jutnak tovább, melyek legalább 85%-os eredményt érnek el.
Minden csapat csak egyszer töltheti ki a totót. Ha többször tölti ki, akkor abban az esetben az
elsőt tekintjük elfogadottnak!
MÁSODIK FORDULÓ – 2019. február 18. és március 5. között
A kérdőívet helyesen megoldó csapatok a második fordulóban 2019. február 18. és március 5. között előre egyeztetett időpontokban és helyszíneken üzemlátogatásokon vesznek részt. Minden helyszínen bepillanthatnak az villamosiparhoz és az elektronikához kapcsolódó üzemek, vállalkozások napi tevékenységébe, megismerkedhetnek a szakmákkal, az alapanyagokkal, a munkafolyamatokkal, megtekinthetik a kész termékeket.
Az üzemlátogatásról egy megadott szempontsor alapján prezentációt kell készíteni. A prezentáció leadási határideje március 14. A zsűri döntését 2019. március 19-én tesszük közzé. Idén 1-3 perces kisfilmet is lehet készíteni plusz pontokért! A film készítési szempontokat, javaslatokat, tippeket és a prezentációhoz szükséges szempontsorokat az üzemlátogatás előtt megkapja a csapat.
DÖNTŐ – 2019. március 29.
Az elbírálás során legjobbnak bizonyuló 10 csapat tagjai vehetnek részt a 2019. március 29-én Pécsett a Pécs-Baranyai Kereskedelmi és Iparkamarában tartandó döntőn, ahol a játékos, ügyességi feladatok megoldásához a céglátogatások során elsajátított ismeretek mellett a logikát, a kézügyességet és a csapatmunkát is be kell vetni. A döntőn a II. fordulón beadott prezentációt 5 percben elő is kell adnia a csapatnak.
A döntőbe jutott csapatok és segítő tanáraik a versenyt támogató cégektől értékes ajándékokat kapnak! Emellett a 10 csapat a győri Technics Playground robotika oktatóközpont megtekintésével egybekötött jutalom kiránduláson vehet részt!
Villany – Ász plakát

Divat, Design, Dekor - EU FashionMatch 8.0 @ Modefabriek Amsterdam
2019-01-20 10:30 - 2019-01-21 17:00 | Amsterdam, Amsterdam, Hollandia
Ismerje meg leendő üzleti partnereit!
Az eddigi sikereket követően az Enterprise Europe Network (EEN) ismét örömmel hívja meg Önöket az amszterdami Modefabriek keretein belül megrendezésre kerülő EU FashionMatch 8.0 kiállítás és üzletember találkozóra. A rendezvényen alkalmuk nyílik a világ minden részéről érkező – divatiparban aktívan jelenlévő – cégek, potenciális üzleti partnerek megismerésére.

A Modefabriek – a divatiparban – újításaival és jellegzetes programjaival lett a vezető B2B kiállítás a Benelux régió területén. Erre a rendezvényre a divatszakma több mint 19000 képviselője látogat el egész Európa, Németalföld és a tengerentúli területekről is, ahol a standokon több mint 500 márka/védjegy kerül bemutatásra.
A tavalyi rendezvényről bővebben: https://www.youtube.com/watch?v=jA66Rm07yL4

Az EU FashionMatch keretein belül előre megszervezett üzleti találkozók lehetőséget adnak arra, hogy a lehetséges üzletfelek közül az Önök számára legígéretesebb partnerekkel tárgyalhassanak. A résztvevőknek egy katalóguson kívül lehetősége van 3 mintadarab bemutatására a találkozók idejére felállított standunkon.

MIÉRT ÉRDEMES RÉSZT VENNI?

Lehetőség a nemzetközi divathálózatának terjeszkedésére.

Alkalmat ad lehetséges üzletfelek megismerésére.

Határon túli kapcsolatok és együttműködések kezdeményezése.

20 perces, előre megszervezett üzleti megbeszélések.

A Modefabriekon való jelenlétét társíthatja új ügyfelekkel, potenciális partnerekkel való találkozással.

A Modefabriek kiállítói is csatlakozhatnak, a találkozók áthelyezhetők és a standoknál is lebonyolíthatóak.

HOGYAN MŰKÖDIK?
Az érdeklődőknek lehetősége van egy – ingyenes – profil létrehozására a https://fashionmatch-8thedition.b2match.io/ honlapon, ahol megtekinthetik a többi résztvevő adatlapját is, ami alapján az Önök számára érdekesnek és ígéretesnek tűnő feleknél időpontot kérhetnek az üzleti találkozóhoz. Az időbeosztás szerinti megbeszélésekre a Modefabriek kiállítás FashionMatch csarnokában kerül sor.

Felhívjuk figyelmüket, hogy az EU FashionMatch résztvevőinek ingyenes a belépés a Modefabriek kiállításra. A főbejáraton (Europaplein8) való belépéssel fognak felkerülni a rendezvény vendéglistájára, miután az EEN megerősítette a jelentkezésüket.

Helyszín: Amszterdam, Hollandia
Időpont: 2019. 01.20. 10.20 – 2019. 01.21. 17.00
Jelentkezési határidő: 2019. 01.16. 15.00

Van egy jó ötleted?
2019-01-19 09:00 - 14:00 | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
A Pécsi Család- és KarrierPONTban ingyenes vállalkozói tréning indul, ahol várnak minden érdeklődőt, aki saját vállalkozás indításában, pályamódosításban gondolkodik vagy szeretné kezdő vállalkozását tovább fejleszteni.

Van egy jó ötleted, amivel másoknak is tudnál segíteni?
Pályát módosítanál, vagy éppen meglévő szakértelmed kamatoztatnád?
Új kihívásokra vágysz, vagy csak plusz bevételi forrás után kellene nézned?
Kipróbálnál új lehetőségeket, amíg otthon vagy a gyermekeddel?
Régóta szeretnél vállalkozni, de hiányoznak az alapismeretek hozzá, emiatt nem mersz belevágni?
Már van vállalkozásod, de szeretnéd még sikeresebbé tenni?

A 3 napos tréning interaktív, főként gyakorlati feladatokból áll, ahol a legtöbb fontos témát érintve vizsgáljuk meg hogyan készüljünk fel a vállalkozásunk elindítására és működtetésére.
Az ingyenes képzés 2019.01.19-én indul, és 3 egymást követő szombaton 9-14 óráig tart:
2019.01.19. (szombat) 9.00-14.00
2019.01.26. (szombat) 9.00-14.00
2019.02.02. (szombat) 9.00-14.00

Főbb témák:

alkalmazotti és vállalkozói gondolkodásmód
üzleti terv készítése
vállalkozás indítása
pályázati, támogatási lehetőségek
időgazdálkodás
stratégiaalkotás
árazási stratégia
online- és offline marketing

A képzés ideje alatt, ha van rá igény, a Szervezők gyermekfelügyeletet is biztosítanak.
REGISZTRÁCIÓ
Pécsi CSAKPONT

Egészségipari szereplők számára: Health Tech Hub Styria (HTH) – Pitch and Partner 2019
2019-01-15 09:00 - 19:00 | MED CAMPUS Graz – Medizinische Universität Graz, Neue Stiftingtalstraße 6, Graz, 8010, Austria
Grazban rendezik meg 2019. január 15-én a „Matchmaking @ Health Tech Hub Styria (HTH) – Pitch & Partner 2019” című találkozót, melynek célja az egészségipari fejlesztések bemutatása, és partnerségi megállapodások segítése. A kezdeményezést 5 stájerországi vezető egészségipari szervezet és egy izraeli biotechnológiai akcelerátor indította útjára.

Fókuszterületek:

Orvostudomány, emberi egészség
Biológia / biotechnológia
Biológiai tudományokkal kapcsolatos mikro- és nanotechnológia
E-health
Ipari biotechnológia
Génkutatás

Kinek szól?

Healthtech és biotechnológiai induló vállalkozások
Kutatók
Befektetők
A healttech és a biotechnológiai ágazatban működő vállalatok
Felhasználók, pl. kórházak, orvosok és más végfelhasználók számára
E-health szakértők
Regionális és nemzeti érdekelt felek
számára.

Mi várható?
Ígéretes kapcsolatok kialakítása az előre megszervezett találkozókon!
Ezen felül:

Konferencia
A projektötletek és / vagy szervezetek bemutatásához stand (Határidő: 2018. december 14.!)
A healthtec és a biotechnológia trendek áttekintése.

Program és REGISZTRÁCIÓ:
https://www.hth-styria.com/
Határidők:

2018. december 14.: regisztráció a standfoglaláshoz (opcionális)
2019. január 7. regisztráció a találkozók szervezéséhez (kötelező)
2019. január 15.: az esemény dátuma (élő regisztráció esetén kötelező)

A részvétel díjmentes. Az eseményen használt hivatalos nyelv az angol.
A Pécs-Baranyai Kereskedelmi és Iparkamara, mint az Enterprise Europe Network dél-dunántúli képviselője az eseményt információadással támogatja.
E-mail: een@pbkik.hu

LEADER pódiumbeszélgetés Siklóson
2018-12-11 10:00 | Siklósi Térségi Könyvtár és Ismeretközpont, Köztársaság tér 8., Siklós, 7800, Magyarország
A Dél-Baranya Határmenti Települések Egyesülete LEADER Helyi Akciócsoportja 2018. december 11-én a „Helyi Fejlesztési Stratégia módosításának megalapozása és ahhoz kapcsolódó támogatási lehetőségek átalakítása a térség helyi gazdasága fejlesztése érdekében” témakörében pódium beszélgetésre hívja a helyi gazdaság fejlesztésében érintettek képviselőit.

Térségi Könyvtár és Ismeretközpont nagytermébe
A rendezvényen arra keresik a választ, miképp értelmezhető és segíthető hatékonyan a Leader források segítségével térségünk turizmusa, azon túl helyi gazdasága.
Mi is az a LEADER?
A LEADER egy francia mozaikszó, amelynek jelentése „közösségi kezdeményezés a vidék gazdasági fejlesztése érdekében” A program célja, hogy a vidék fejlesztésére szánt uniós források ne egymástól elkülönült területeken és ne a helyi társadalom megkérdezése nélkül legyenek felhasználva, hanem integrált kezdeményezéseken keresztül és a helyi gazdasági szereplők és civilszervezetek bevonásával. Ennek érdekében hozták létre a Helyi Akciócsoportot, amelynek feladata az adott működési terület vidékfejlesztési stratégiájának a kialakítása. A rendelkezésre álló Leader fejlesztési forrásokat a stratégiával összhangban álló pályázatok útján jutnak el a fejlesztési projektekhez.
A beszélgetés segítségével kialakuló jövőképet a LEADER-program 2021-2027-es forrásai segíteni tudják a beruházások támogatásával, ezért várnak minden érdeklődőt, aki vállalkozói vagy közösségi fejlesztést tart fenn vagy tervez megvalósítani. Fontosnak tartják, hogy megtalálják és segítsék az egymást erősíteni képes tevékenységeket, az érintettek pedig részvételükkel és kérdéseikkel segítsék a fejlesztési elképzelések rendszerbe szervezését. A rendezvény látogatása ingyenes.
A pódiumbeszélgetésen részt vesz: Balázs Csaba Siklós Város Önkormányzata alpolgármestere, Baksai Tamás Harkány Város Önkormányzata polgármestere, dr. Kovács Tibor a PBKIK Siklós Városi Elnökség elnöke, dr. Péter Iván Zsigmondy Vilmos Gyógykórház főigazgatója, Szentgyörgyvári Péter Siklósi Várszínház Nkft. ügyvezetője, Szarka Tibor Borvidékfejlesztő Nkft ügyvezetője, Mojzes Tamás Harkányi Turisztikai Egyesület titkára, Halasi Andrea Siklósi Turisztikai Egyesület elnöke, Mokos Balázs Palkonyai Turisztikai Egyesület elnöke.

I-DARE kézikönyv népszerűsítése a Pécsi Tudományegyetemen
2018-12-11 09:00 - 13:00 | Pécsi Tudományegyetem Közgazdaságtudományi Kar, Rákóczi út 80., Pécs, Baranya, 7622, Magyarország
Innovatív Ötletből Jövedelmező Üzlet
A Pécs-Baranyai Kereskedelmi és Iparkamara és a Baranya Megyei Önkormányzat bemutatja az I-DARE projektben összeállított projekt kézikönyvet.

Az I-DARE kézikönyv újabb bemutatására 2018. december 11-én kerül sor a PTE-KTK Nyílt Napján, a földszinti aulában (7622, Pécs Rákóczi út 80.), 9 órától!
Minden érdeklődőt várunk, akit érdekel a vállalkozó élet, a jó üzleti terv készítésének feltételei, a legjobb gyakorlatok horvát és magyar példákon keresztül. Ott találkozunk!
További információ:
www.i-dare.net
https://www.facebook.com/idareprojecthuhr

Adventi koccintás Pécsett
2018-12-08
A Pécsi Borozó, az egyetlen vidéki kiadású országos gasztronómiai és bormagazin szerkesztősége idén első alkalommal rendezi meg december 8-án az Adventi Borszalont, ahol mintegy 30 pincészet és más kiállítók termékeit kóstolhatják meg az érdeklődők.

Szeretnénk egy olyan hagyományteremtő rendezvényt, amikor az adventi időszak legelején bemutathatjuk a régiónk legjobb borait. Természetesen nem csak a környék, azaz Villány, Szekszárd, Tolna és értelemszerűen Pécs, de nagyon sok más magyar borvidék, például Tokaj, Pannonhalma vagy Badacsony is jelen lesz, sőt külföldi borászatok borait is megkóstolhatják vendégeink – mondta el Győrffy Zoltán, a Pécsi Borozó főszerkesztője. – A rendezvénynek méltó helyszínt biztosít a pécsi Szent István téren található, nemrég teljesen felújított Littke Palace, ahova több száz borkedvelőt várunk, nem csak borozni, hiszen egyéb helyi termékekkel, sajtokkal, borkekszekkel és más finomságokkal is készülünk.
A borkóstoló egyben borvásár is, hiszen a látogatók a helyszínen kedvezményesen vásárolhatnak vagy rendelhetnek a megkedvelt borokból a társszervező Pannon Borbolt jóvoltából. Akár magáncélra, akár céges ajándékként is jól jön a boros segítség, ráadásul a rendezvényt követő héten a szervezők ingyenesen házhoz is szállítják a kért mennyiséget.

A Pécs-Baranyai Kereskedelmi és Iparkamara önkéntes tagjai helyszíni borvásárlás vagy borrendelés esetén ajándékba kapnak egy 2019-es évre szóló Pécsi Borozó magazin előfizetést.

A Borszalonon adják át immár második alkalommal a Pannon Borrégió Top5 étterme, pincészete és szálláshelye díjakat is, amelyekről a Pécsi Borozó olvasói és szerkesztősége döntenek az ősz folyamán.
Belépőjegyek 3000 forintos áron kaphatók elővételben a Littke Palace borszaküzletében (munkanapokon 9-15 között), Pécs Info Pontban (Pécs, Széchenyi tér 1.), valamint online a pannonborbolt.hu oldalon.
További információk: pecsiborozo.hu vagy facebook.com/pecsiborozo.

Fókuszban a BREXIT
2018-12-06 14:00 - 16:00 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
Az esemény a BREXIT tárgyalások alakulása, valamint a BREXIT következményei iránt érdeklődő és az arra való felkészülésre törekvő vállalkozások számára kíván tájékoztatást nyújtani.

PROGRAM

13.30 – 14.00
Regisztráció

14.00 – 14.05
Köszöntő
Magyar Kereskedelmi és Iparkamara

14.05-14.25
Tájékoztató a BREXIT tárgyalások jelenlegi alakulásáról
Zupkó Gábor képviseletvezető, Európai Bizottság Magyarországi Képviselete

14.25-14.45
Tájékoztató a BREXIT-tel kapcsolatos brit álláspontról
Szilágyi Katalin, vezető gazdaságpolitikai attasé, Brit Nagykövetség

14.45-15.30
BREXIT az ellátási lánc szempontjából
Nietsch Tamás, senior manager, Flextronics

15.30-15.50
Szállítmányozás az Egyesült Királyságba a BREXIT után
Nagy Ádám, ügyvezető, Eurogate Logisztikai Kft.

15.50-16.00
Kérdések és válaszok

Részvétel feltételei
Jelentkezési határidő: 2018. december 4., kedd, 12.00
A férőhelyek száma korlátozott, ezért a jelentkezéseket azok beérkezésének sorrendjében fogadjuk el. Egy vállalkozás képviseletében csak 1 fő vehet részt az eseményen.
A rendezvényen való részvétel ingyenes, de előzetes online regisztrációhoz kötött.
Az eseményre csak azon vállalkozások jelentkezését tudjuk elfogadni, amelyek a kamarai regisztrációs kötelezettségüknek eleget tettek.

Regisztráció ITT lehetséges.

ADÓFÓRUM a 2019. évi adóváltozásokról
2018-12-05 08:00 - 17:00 | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara Oktatási Központjában a 2019. évi adóváltozásokról 2018. 12. 05-én ADÓFÓRUM kerül megrendezésre a NAV munkatársainak előadásában.

A program a csatolt meghívó szerint 2018. 12. 05-én 8:30-tól 16:45-ig tart
Jelentkezni a mellékelt jelentkezési lap visszaküldésével lehet.
Meghívó adófórum 12.05
Jelentkezési lap adófórum 2018.12.05.
Adatkezelési tájékoztató

Knowledge To Money Club - 2018. december 4.
2018-12-04 13:30 - 17:00 | HEPA Nonprofit Zrt., Ipar utca 5., Budapest, 1095, Magyarország
A Knowledge To Money Club alkalmakon valós vállalati innovációs projekteket elemeznek a H2020 szerződött szakértői (coach-ok, bírálók, pályázatírók, KAM-ok….) és tőkebefektetők. A vállalatvezetők, projekt gazdák azonnali visszajelzéseket kapnak a bemutatott üzleti modelljükről az értékelés legfontosabb kritériumait tekintve, továbbá hasznos tanácsokkal látjuk el, miként tudják továbbfejleszteni azt.
A klubnap aktualitása:
Miként alakul át a H2020 SME Instrument finanszírozás 2019-től?
Vélemények a klubról: http://www.k2m.club/veacutelemeacutenyek-a-klubroacutel
Program

13:30 – 14:00

Érkezés, regisztráció

14.00 – 14:05

Rövid köszöntő, a K2M Club célja, eredményeink, terveink (Dervalics Ákos – K2M Club)

14:05 – 14:15

Enterprise Europe Network információi (egyeztetés alatt)

14:15 – 14:50

Horizont 2020 KKV eszköz program változásai Divinyi Ágnes (NKFIH)

14:50 – 15:10

Út a nyeréshez – dr. Márkus Gábor (MG Építész) Phase II. aspiráns – (prezentáció és kérdés-felelet)

15:10 – 15:20

Kávészünet, networking

15:20– 15:40

Brüsszelben prezentált Phase II vállalkozás bemutatkozik – Sunstone – (prezentáció és kérdés-felelet)

15.40 – 16:00

Pályázatok egy pályázatíró szemével: Bulkai András, SME Instrument pályázatíró (10 perc prezentáció és 10 perc kérdés-felelet)

16.00 –

Networking

Jelentkeznél előadónak? Itt megteheted: http://www.k2m.club/kapcsolat.html

A klubnap társszervezője az HEPA Magyar Exportfejlesztési Ügynökség Nonprofit Zrt. és az Enterprise Europe Network.
A rendezvényen való részvétel DÍJMENTES, azonban előzetes regisztrációhoz kötött. Részvételi szándékát kérjük, jelezze felénk 2018. december 3-ig, a következő felületen:
További információ és REGISZTRÁCIÓ!
Kérdéseivel keresse Dervalics Ákost a +36 30 378 4396 vagy Weiner Jánost a +36 70 434 5020 telefonszámon!

XXXI. Regionális fodrász és kozmetikus tanulóverseny és X. Hesz János Emlékverseny
2018-12-02 09:00 - 16:00 | PSZC Simonyi Károly Szakgimnáziuma és Szakközépiskolája, Malomvölgyi utca 1/b., Pécs, Baranya, 7636, Magyarország
A Pécsi Szakképzési Centrum Simonyi Károly Szakgimnáziuma és Szakközépiskolája idén is megrendezi a regionális fodrász és kozmetikus tanulóversenyt, melyen tehetséges, kreatív fodrász, kozmetikus tanulók valamint szépészet ágazaton tanuló szakgimnazisták vehetnek részt.

Versenyszámok:

Hajfonás
Férfi modern-klasszikus hajvágás
Női alkalmi konty
Fodrász összetett verseny (férfi modern – klasszikus divathajvágás és női alkalmi konty)
Kisfantázia: Sellők – fantáziasmink készítése

Nevezési határidő: 2018. november 21.
A verseny rendezői:

Pécs-Baranyai Kereskedelmi és Iparkamara
Pécsi Ipartestület
Super Fej Zrt
PSZC Simonyi Károly Szakgimnáziuma és Szakközépiskolája

A részletes versenykiírás és a nevezési lap ide kattintva elérhető: Versenykiírás és Nevezési lap

Milánói Nemzetközi Kézműves Vásár – Várják a magyar kiállítókat!
2018-12-01 10:00 - 2018-12-09 22:00 | Fiera Milano, Strada Statale Sempione, 28., Rho, 20017, Olaszország
A világ legnagyobb B2C jellegű kézműves vásárán 110 ország kultúrája, hagyománya, ízvilága, kézműves terméke és ötletes újdonsága találkozik, tökéletesen ötvözve tradíciót és innovációt.
A vásár minden évben december első hetében kerül megrendezésre 9 nagy csarnokban, 310 ezer négyzetméteren. A vásáron részt vevő országok egységes területeket alakíthatnak ki, így a látogatók, már a standok helyéből, stílusából is tudják, hogy éppen melyik „országban járnak”.
A magyar rész területe évek óta 600-700 nm ölel fel, magyar étteremmel, gasztronómiai bemutatókkal, 30-40 kézművessel, színpaddal, műsorral várva a látogatókat, akik díjmentesen léphetnek be a vásár területére.
A vásár – közel másfél milliós látogatottságával és 3000 kiállítói standjával – lehetőséget biztosít a
vállalkozások számára új értékesítési piacok megismerése, naprakész információk begyűjtésére, közvetlen kapcsolatba kerülve más kézművesek, alkotókkal és így a más országok képviselőivel való tapasztalatcserére.
A vásár hivatalos magyar képviselője az MFY Events Kft., aki teljes körű szolgáltatásával segíti és támogatja a magyar kiállítókat a jelentkezéstől kezdve az adószám kiváltásáig, beleértve az engedélyek kiváltását, szállás, fordítás, tolmácsolás, utazás, szállítás megszervezését is.
További információkkal és kiállítói jelentkezéssel kapcsolatban keresse az Enterprise Europe Network pécsi irodáját az eenpecs@pbkik.hu címen vagy a +3672507164-es telefonszámon!

Tanulástechnika képzés
2018-11-30 13:00 - 18:00, 2018-11-29 13:00 - 18:00 | Pécsi Kereskedelmi Központ, Majorossy Imre utca 36., Pécs, Magyarország
Vannak időszakok egy egyetemi hallgató, vagy bárki életében, amikor egyszerűen nem megy a tanulás, nem sikerül egy információ befogadása, egy anyag, tanulmány feldolgozása, ismereteinek elsajátítása. Sok esetben ér el mindenkit a „ráérünk majd ekkor-, vagy akkor tanulni, foglalkozni vele” érzés. A tanulástechnika egyszerű és hatékony módszereivel elkerülhetők ezek az időről időre visszatérő nehézségek.
A tréning célja:
A résztvevők a meglévő tapasztalataikon, ismereteiken és gyakorlatukon túl ismerjék meg a tanulással kapcsolatos elméleteket, valamint a modern, hatékony ismeretelsajátítási módszerek alapjait.
A résztvevők számára bemutatni, hogy minden tanulásnak számít, ami megváltoztatja az attitűdjüket, a gondolkodásukat, vagy a magatartásukat, hogy a megfelelő módszerekkel véghezvitt tanulás örömöt és sikerélményt szerezhet nekik és általa az életben könnyebben tájékozódhatnak, magasabb minőségi fokon művelődhetnek, hogy megértsék, a folyamatos önművelés hozzásegítheti őket ahhoz, hogy életük teljesebb legyen és általa reális, megvalósítható célokat tűzhetnek ki maguk elé.
A résztvevők számára bemutatni a hazai képzési és szakképzési rendszereket, lehetőségeket és az élethosszig tartó tanulás fontosságát.
Képzés célcsoportja:

felsőoktatásban résztvevő hallgatók,
középiskolai tanulók,
álláskeresők,
pályaorientációs és életpálya tanácsadási szolgáltatást igénylők, valamint
a téma iránt érdeklődő felnőttek.

Az egyéni, páros és csoportos gyakorlatokon keresztül bemutatott ismeretek olyan témák és kérdések köré épülnek fel, mint a:

Hogyan tanulhatunk?
A tanulás folyamata, tervezése, értékelése, stratégiák, formák
Tanulást támogató módszerek, eszközök, környezet
A tanulás hatása a személyiségre
A motiváció szerepe a tanulásban
Élethosszig tartó tanulás és színterei

Képzési idő: 12 óra, két alkalom
Részvételi díj: ingyenes
A képzés az EFOP-3.5.1-16-2017-00003, A duális képzés fejlesztése a Pécsi Tudományegyetemen projekt keretében kerül megrendezésre.
A képzés elvégzésével megszerezhető dokumentum: tanúsítvány
A képzés időpontja: 2018. november 29-30. 13.00-18.00 között
Helyszín: Pécsi Kereskedelmi Központ, de megfelelő létszám esetén kihelyezett tréningre is van lehetőség
Jelentkezés az alábbi linkre kattintva: Regisztráció.
A PBGSZ Nkft. az érdeklődő magánszemélyek, vállalkozások és intézmények képviselői, valamint a képzéseiben résztvevők számára továbbá az alábbi felnőttképzést kiegészítő tevékenységeket is nyújtja térítésmentesen:

Előzetes tudásszintfelmérés
Képzési szükségletek felmérése és képzési tanácsadás
Pályaorientációs tanácsadás

A képzésekkel, képzési programokkal, valamint a kiegészítő szolgáltatásokkal kapcsolatban a PBGSZ Nkft. ügyfélszolgálati idejében (H-Cs: 08.30-15.00-ig, P: 08.30-12.00-ig) az ügyfélszolgálattal megbízott munkatársak állnak az érdeklődők rendelkezésére.
Elérhetőségeink: Pécsi Kereskedelmi Központ, PBGSZ Nkft. 7625 Pécs, Majorossy I. u. 36.

Piacsek László, 72/507-141, piacsek@pbkik.hu
Gáncs Katalin, 72/507-105 gancs@pbkik.hu

A képzés nyilvántartásba vételi száma: E-001772/2018/D002
A PBGSZ Nkft. nyilvántartásba vételi száma: E-001772/2018
A képzés Adatvédelmi tájékoztatója itt olvasható.

B-Light projekt tájékoztató Siklóson
2018-11-29 09:30 - 13:30 | Siklósi Vár, Vajda János tér 8., Siklós, Baranya, 7800, Magyarország
A Baranya Megyei Fejlesztési Ügynökség az INTERREG V-A, B-Light projekt kapcsán
tájékoztató céllal roadshowt tart, melynek siklósi időpontja 2018. november 29. (csütörtök).

09.30 – 10.00 Regisztráció

10.00 – 10.10 Elnöki Köszöntő – Befektetés ösztönzési programok Baranyában, valamint a baranyai vállalkozások lehetőségei a térségben: Madaras Zoltán, a Baranya Megyei Közgyűlés Elnöke

10.10 – 10.20 Ipari parkok fejlesztése és egyéb befektetés ösztönző beruházások a megyében: Sebestyén Attila, Baranya Megyei Önkormányzat Területfejlesztési Osztályának osztályvezetője

10.20 – 10.35 Baranyai vállalkozások múltja és jövője az Európai Unióban (nemzetköziesedés, finanszírozási lehetőségek, határon átnyúló lehetőségek): dr. Göndöcs István, B-Light vállalkozói tanácsadó

10.35 – 10.50 Baranyai vállalkozások lehetőségei az Interreg V -A, B Light projekt
keretén belül, valamint a 3. felhívás bemutatása: Göndöcsné Agócs Dóra, B-Light vállalkozói tanácsadó

10.50 – 11.00 Baranyai vállalkozói bemutatkozások

11.00 – 12.00 Kérdések és válaszok, személyes konzultáció, tapasztalatcsere.

A meghívó ITT tekinthető meg.

A részvétel ingyenes, de regisztrációhoz kötött. Regisztrálni ITT lehet.
